วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล ประจำวันที่ 24 มี.ค.60
24 มี.ค. 2560

วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย
ภาครวมตลาดภาคเช้าSET Index
ปิดภาคเช้า 1,571.03 จุด (+2.31 จุด,+0.15%) กรอบ 1,573-1,566 จุด มูลค่าการซื้อขาย 15,883 ลบ. เรียงลำดับมูลค่าการซื้อขายรายกลุ่มICT FIN ENERG TRANS BANK CONMAT PROP PETRO ตามลำดับ. ตลาดภูมิภาค [Hang Seng -0.06%][KOSPI -0.22%][Nikkei225 +0.89%][ChinaA50 +0.16%][TAIEX -0.29%]

[ติดตาม]
ดัชนีผู้จัดการฝ่ายจัดซื้อ (PMI) ภาคการผลิตเบื้องต้นเดือนมี.ค.จากมาร์กิต สหรัฐ 20.45น.
ออสเตรเลีย-จีนลงนามข้อตกลงหนุนการค้าเสรี จีนยกเลิกเพดานนำเข้าเนื้อวัว
นายมัลคอล์ม เทิร์นบูล นายกรัฐมนตรีออสเตรเลีย และนายหลี่ เค่อเฉียง นายกรัฐมนตรีจีนได้ร่วมในพิธีลงนามข้อตกลงระดับทวิภาคีระหว่างออสเตรเลียและจีนหลายโครงการในวันนี้ โดยหนึ่งในข้อตกลงที่สำคัญในระหว่างที่นายกฯจีนเดินทางเยือนออสเตรเลีย ได้แก่ ข้อตกลงเรื่องการส่งออกเนื้อวัวออสเตรเลียมายังจีน โดยจีนยกเลิกเพดานนำเข้าเนื้อวัวจากออสเตรเลีย ซึ่งก่อนหน้านี้กำหนดให้บริษัทผู้ส่งออกเนื้อวัวของออสเตรเลียเพียง 11 รายเท่านั้น นอกจากนี้ นายกฯออสเตรเลียยังได้ออกมาปฏิเสธในประเด็นที่ว่า ออสเตรเลียจะเลือกสหรัฐหรือจีน ในขณะที่สถานการณ์ระหว่าง 2 ประเทศดังกล่าวมีความตึงเครียดมากยิ่งขึ้น (Source : IQ สำนักข่าวอินโฟเควสท์)
IMPACT (+) PTT ADVANC DELTA SCC PTTGC CPF SCB MTLS BDMS BEM KBANK TOP BANPU PTTEP TMB
IMPACT (-) U HMPRO CPALL CPN BAY MC JAS IVL IRPC TU BEAUTY KCE EPG TPIPL TASCO VGI LH UNIQ
แนวโน้มตลาดและหุ้นเทคนิคที่น่าสนใจ
SET Index
ยังคงเน้นยืนเหนือแนวรับที่ 1,570 จุด
SET index แกว่งตัวในกรอบ และปริมาณการซื้อขายที่ยังคงบางเบา แสดงถึงความไม่มั่นใจของนักลงทุน โดยในระยะสั้นยังคงเน้นยืนเหนือแนวรับ SMA50 ที่ 1,570 จุด เพื่อการปรับตัวขึ้นต่อ แนวรับระยะสั้น 1,560 จุด แนวรับหลัก 1,550 จุด แนวต้านที่ 1,570-1,575 จุดตามลำดับ
WINNER
พักตัวเพื่อไปต่อ
WINNER พักตัวหลังจากราคาพุ่งแรงในช่วงก่อน โดยราคายังคงยืนเหนือแนวรับที่ 3.90 บาท ได้อย่างมั่นคง พร้อมทดสอบแนวต้านที่ 4.10 บาท เป็นสัญญาณบวก การปรับตัวผ่านยืนเหนือจะเป้นสัญญาณ Follow Buy การซื้อหรือถือระยะสั้นเน้นยืนเหนือแนวรับที่ 3.90 บาท เป็นสำคัญไม่ควรต่ำกว่าลงมา
WHA
เริ่มมีสัญญาณบวกเข้ามา
WHA เช้าวันนี้ดีดตัวขึ้นแรง และเริ่มมีสัญญาณบวกเข้ามา โดยปรับตัวขึ้นทดสอบแนวต้านที่ 3.12 บาท พร้อมแรงซื้อที่เข้าช่วยสนับสนุนสัญญาณ ซึ่งการปรับตัวผ่านยืนเหนือได้จะเป็นสัญญาณบวกต่อเนื่อง ระยะสั้นแนวรับอยู่ที่ 3.02-3.04 บาท เน้นซื้อหรือถือเมื่อยืนเหนือเท่านั้น